δογμα αρχαιον αμφικτιονων. επι ιερωνος αρχοντος εν δελφοις πυλαιας εαρινας ιερομναμονουντων θεσσαλων ιπποδαμα λεοντος αιτωλων λυκεα δωριμαχου βοιωτων ασωπωνος διονυσιδου φωκεων ευφρεα χαρεα εδοξεν τοις αμφικτ[ι]οσιν και τοις ιερομναμοσιν και τοις αγορατροις οπω[ς] ηι εις παντα χρονον ασυλια και ατελεια τοις τεχνιταις τοις εν αθηναις και μη ηι αγωγιμος μηθεις μηθαμοθεν μητε πολεμου μητε ειρανας μητε τα χρηματα αυτων αλλ ηι αυτοις ατελεια και ασφαλεια εις παντα χρο[ν]ον η συνκεχωρημενη υπο παντων των ελλανων βεβαια ει[ν]αι δε τους τεχνιτας ατελεις στρατειας πεζικας και ναυτι[κ]ας και εισφορας πασας οπως τοις θεοις αι τιμαι και αι θυ[σιαι] εφ ας εισι τεταγμενοι οι τεχνιται συντελωνται εν τοις [καθηκουσιν χρονοις οντων αυτων απολυπραγμονητων και] ιερω[ν π]ρος ταις [των θεων λειτουργιαις μη εξεσ]τω δε μηδενι αγειν τον τε[χνιταν μητε πολεμου μητ]ε ειρηνας μηδε συλαν ει κα [μη χρεος εχων] [πολει ηι] υποχρεος και εαν ιδιου ηι συν[βολαιου υποχρεος] [ο τεχν]ιτας εαν δε τις παρα ταυτα ποιη[ι υποδικος εστω] [εν] αμφικτιοσι αυτος τε και α πολις εν αι αν το αδ[ικημα κατ]α του τεχνιτα συντελεσθηι ειμεν δε ταν ατελειαν [και ταν ασ]φαλειαν ταν δεδομεναν υπο αμφικτιονων τοις εν [αθηναις] [τ]εχνιταις εις τον αει χρονον ουσιν απολυπραγμον[ητοις] τους δε γραμματεις αναγραψαι το δογμα εις στηλαν [λιθι]ναν και στησαι εν δελφοις πεμψαι δε και ποτι αθηναιο[υς] του δογματος τουδε αντιγραφον εσφραγιζμενον ινα ειδωσιν οι τεχνιται οτι οι αμφικτιονες πλεισταν εχοντι προνοια[ν] υπερ τας προς τους θεους ευσεβειας και κατακολουθηκα[ν]τι τοις παρκαλουμενοις υπο των τεχνιταν πειρασοντα[ι] δε και εις το λοιπον ταυτα τε φυλασσειν εις τον απα[ντα] χρονον και αλλο οτι αν εχωντι αγαθον προσαυξ[ειν υπερ] των περι τον διονυσον τεχνιταν. πρεσσβε[ις αστυδαμας] [π]οιητης τραγωιδιων νεοπτολεμος τ[ραγωιδος].
Phokis — Delphi — 279/9-278/7 BC — FD 3:2.68, ll.61-94
 279/9-278/7 BC 